interakcie
Dobrý den môžem užívať súčasne lieky normix200 po 12 hod 2-0-2,nebilet 1-0-0, biopron1-0-0, novalgin PP, Lexaurin3mg1/2-1/2-1/2, gerodorm0-0-1/2,vesseldue 1-0-1,pripadn ektore nemoze teda vynechať nzneužívať. Dakujem
Dobrý deň,
ďakujeme za Vašu otázku.
Probiotiká Biopron je potrebné užiť najskôr po 2 hodinách od užitia antibiotík Normix.
Medzi uvedenými liekmi, ktoré užívate, dochádza k viacerým klinicky stredne závažným interakciám.
Pri súčasnom podávaní derivátov benzodiazepínu (Lexaurin) spolu s liečivami tlmiacimi centrálnu nervovú sústavu (Gerodorm) sa môže potenciovať ich centrálne tlmiaci účinok.
Súbežné užívanie metamizolu (Novalgin) so substrátmi CYP3A4 (Lexaurin, Gerodorm) môže spôsobiť zníženie expozície substrátov s potenciálnym znížením klinickej účinnosti. Pri súbežnom podávaní metamizolu so substrátmi CYP3A4 sa odporúča postupovať s opatrnosťou a pravidelne monitorovať hladinu substrátov.
Súbežné podávanie Nebiletu a Gerodormu môže viesť k zosilneniu pôsobenia cinolazepamu (Gerodorm). Odporúča sa zvážiť kombináciu liečiv. V prípade súbežného podávania je potrebné monitorovať nežiaduce účinky.
Keďže medzi uvedenými liekmi, ktoré užívate, dochádza k viacerým interakciám, odporúčam Vám riadiť sa pokynmi lekára, ktorý Vám dané lieky predpísal a prispôsobil nastavenej terapii dávkovanie. V opačnom prípade je potrebné lekára upovedomiť o danej skutočnosti. Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.  Samovoľne vysadenie liekov neodporučam, prípadne prerušenie liečby je vhodné konzultovať s lekárom.
S pozdravom
PharmDr. Patrícia Čečková